






















I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS 

[bookmark: _Hlk102652508]Rynovex 137 mikrogramai / 50 mikrogramų /spūsnyje nosies purškalas (suspensija)


2.	KOKYBINĖ IR KIEKYBINĖ SUDĖTIS

Kiekviename suspensijos grame yra 1 000 mikrogramų azelastino hidrochlorido (atitinka 913 mikrogramų azelastino) ir 365 mikrogramai flutikazono propionato (atitinka 262,8 mikrogramo flutikazono).

Viename spūsnyje (0,14 g) yra 137 mikrogramai azelastino hidrochlorido (atitinka 125 mikrogramus azelastino) ir 50 mikrogramų flutikazono propionato (atitinka 36 mikrogramus flutikazono).

Pagalbinė medžiaga, kurios poveikis žinomas
Viename spūsnyje (0,14 g) yra 0,014 mg benzalkonio chlorido ir 0,343 mg feniletilo alkoholio.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Nosies purškalas (suspensija).

Balta, homogeniška suspensija.


4.	KLINIKINĖ INFORMACIJA

4.1	Terapinės indikacijos

Vidutinio sunkumo ir sunkaus sezoninio ir nuolatinio alerginių rinitų simptomų lengvinimas suaugusiesiems ir 12 metų bei vyresniems vaikams, jeigu monoterapijos į nosį vartojamais antihistamininiais vaistiniais preparatais arba gliukokortikoidais nepakanka.


4.2	Dozavimas ir vartojimo metodas

Dozavimas
Pilnam terapiniam efektui pasiekti būtinas reguliarus vaistinio preparato vartojimas.

Vengti kontakto su akimis.

Suaugusiesiems ir paaugliams (12 metų ir vyresniems)
Po vieną spūsnį į kiekvieną šnervę du kartus per parą (ryte ir vakare).

Jaunesniems kaip 12 metų vaikams
Rynovex nosies purškalo saugumas ir veiksmingumas jaunesniems kaip 12 metų vaikams neištirti, todėl jo vartoti nerekomenduojama.

Senyviems pacientams
Šiai populiacijai dozės koreguoti nereikia.

Pacientams, kurių inkstų ir kepenų funkcijos sutrikusios
Nėra duomenų apie šio vaistinio preparato dozavimą pacientams, kurių inkstų ir kepenų funkcijos sutrikusios.

Gydymo trukmė
Rynovex nosies purškalas tinka ilgalaikiam vartojimui.
Gydymo trukmė turi atitikti alergenų ekspozicijos trukmę.

Vartojimo metodas
Rynovex nosies purškalas vartojamas tik į nosį.

Vartojimo instrukcija
Purškalo paruošimas vartojimui
Prieš vartojimą buteliuką reikia apie 5 sekundes švelniai pakratyti, vartant jį aukštyn ir žemyn, tada nuimti apsauginį dangtelį. Prieš Rynovex nosies purškalą vartojant pirmą kartą, purkštuvą reikia pripildyti, pompą 6 kartus paspaudžiant žemyn ir atleidžiant. Jeigu Rynovex nosies purškalas nebuvo vartojamas ilgiau kaip 7 paras, jį reikia pakartotinai papildyti vieną kartą paspaudžiant ir atleidžiant pompą.

Purškalo vartojimas
Iššnypštus nosį, suspensijos purškiama po vieną kartą į kiekvieną nosies šnervę, galvą palenkus žemyn (žr. paveikslėlį). Pavartojus purškalo, purškalo antgalį reikia nuvalyti ir uždėti apsauginį dangtelį.

[image: A hand is demonstrating how to administer a vaccine using a syringe.

4.3.	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

4.4	Specialūs įspėjimai ir atsargumo priemonės

Po vaistinio preparato pateikimo į rinką buvo gauta pranešimų apie kliniškai reikšmingas sąveikas tiems pacientams, kurie vartojo flutikazono propionato ir ritonaviro, pasireiškusias sisteminiu kortikosteroidų poveikiu, įskaitant Kušingo (Cushing) sindromą ir antinksčių slopinimą. Todėl reikia vengti kartu vartoti flutikazono propionato ir ritonaviro, nebent gydymo nauda viršija sisteminio kortikosteroidų šalutinio poveikio riziką (žr. 4.5 skyrių).

Gali pasireikšti sisteminis vartojamų į nosį kortikosteroidų poveikis, ypač kai jie vartojami didelėmis dozėmis ilgą laikotarpį. Šis poveikis pasireiškia daug rečiau, nei vartojant kortikosteroidų per burną, ir kiekvienam pacientui gali skirtis, taip pat gali skirtis, vartojant skirtingų kortikosteroidų vaistinių preparatų. Gali pasireikšti šie sisteminio poveikio reiškiniai: Kušingo (Cushing) sindromas, kušingoidinė išvaizda, antinksčių slopinimas, augimo sulėtėjimas vaikams ir paaugliams, katarakta, glaukoma, rečiau – įvairūs poveikiai psichikai ar elgesiui, įskaitant psichomotorinį hiperaktyvumą, miego sutrikimus, nerimą, depresiją arba agresiją (ypač vaikams).

Šis vaistinis preparatas ekstensyviai metabolizuojamas pirmojo prasiskverbimo per kepenis metu, todėl tikėtina, kad pacientams, kuriems yra sunkus kepenų funkcijos sutrikimas į nosį vartojamo flutikazono propionato sisteminė ekspozicija gali padidėti. Dėl to gali dažniau pasireikšti sisteminio nepageidaujamo poveikio reiškiniai. Tokius pacientus reikia gydyti atsargiai.

Gydymas didesnėmis negu rekomenduojama vartojamų į nosį kortikosteroidų dozėmis, gali sukelti kliniškai reikšmingą antinksčių slopinimą. Jeigu yra požymių, kad buvo vartotos didesnės negu rekomenduojamos dozės, tuomet būtina apsvarstyti papildomų sisteminio poveikio kortikosteroidų skyrimą stresinių situacijų arba planinės chirurginės operacijos metu.

Paprastai vartojamų į nosį flutikazono farmacinių formų dozė turi būti mažinama iki mažiausios dozės, kuria galima efektyviai valdyti rinito simptomus. Didesnių nei rekomenduojama azelastino hidrochlorido / flutikazono propionato nosies purškalo dozių (žr. 4.2 skyrių) vartojimas tirtas nebuvo. Kaip ir kitais į nosį vartojamų kortikosteroidų atvejais, reikia apsvarstyti bendrą sisteminį kortikosteroidų suminį poveikį, kai tuo pačiu metu yra skiriamas gydymas kitų vaistinių formų kortikosteroidais.

Buvo gauta pranešimų apie augimo sulėtėjimą vaikams, vartojusiems leistinas į nosį vartojamų kortikosteroidų dozes. Kadangi augimas būdingas ir paaugliams, rekomenduojama reguliariai stebėti ir paauglių, ilgą laiką gydomų vartojamais į nosį kortikosteroidais, augimo parametrus. Jei augimas sulėtėja, gydymas turi būti peržiūrėtas siekiant, jei įmanoma, sumažinti vartojamo į nosį kortikosteroido dozę iki mažiausios dozės, kurią vartojant galima veiksmingai kontroliuoti rinito simptomus.

Vartojant sisteminio ir lokalaus poveikio kortikosteroidų, gali pasireikšti regėjimo sutrikimų.  Jeigu pacientui pasireiškia tokie simptomai, kaip miglotas matymas ar kiti regėjimo sutrikimai, reikia apsvarstyti, ar nereikia nusiųsti paciento oftalmologo konsultacijai, kad šis įvertintų galimas priežastis, nes tai gali būti katarakta, glaukoma arba retos ligos, tokios kaip centrinė serozinė chorioretinopatija (CSC), kurių atvejų buvo nustatyta pavartojus sisteminio ir lokalaus poveikio kortikosteroidų.

Būtina atidžiai stebėti pacientus, kuriems yra regėjimo pokyčių, arba kuriems buvęs padidėjęs akispūdis, glaukoma ir (arba) katarakta.

Jeigu yra priežasčių manyti, kad sutriko antinksčių funkcija, būtina stebėti pacientus, kuriems sisteminis gydymas steroidais keičiamas gydymu Rynovex nosies purškalu.

Pacientams, sergantiems tuberkulioze, bet kokio tipo negydyta infekcine liga, arba tiems, kuriems neseniai buvo atlikta operacija ar sužeista nosis arba burna, reikia įvertinti gydymo Rynovex nosies purškalu naudos ir rizikos santykį.

Viršutinių kvėpavimo takų infekcijas reikia atitinkamai gydyti antibakteriniais arba priešgrybeliniais preparatais, tačiau tai nėra specifinė kontraindikacija gydymui Rynovex nosies purškalu.

Šio vaistinio preparato kiekviename spūsnyje yra 0,014 mg benzalkonio chlorido, tai atitinka 0,1 mg/g. Ilgalaikis vartojimas gali sukelti nosies gleivinės edemą.

4.5	Sąveika su kitais vaistiniais preparatais ir kitokia sąveika

Flutikazono propionatas
Įprastomis sąlygomis vartojant į nosį flutikazono propionato, plazmoje susidaro maža vaistinio preparato koncentracija, nes flutikazono propionatas ekstensyviai metabolizuojamas pirmojo prasiskverbimo metu, o didelį sisteminį jo klirensą lemia žarnyno bei kepenų citochromas P450 3A4. Taigi kliniškai reikšminga flutikazono propionato sukelta vaistinių preparatų sąveika mažai tikėtina.

Vaistinių preparatų tarpusavio sąveikos tyrimo metu nustatyta, kad sveikiems asmenims skirtas ritonaviras (stipraus poveikio citochromo P450 3A4 inhibitorius) gali žymiai padidinti flutikazono propionato koncentraciją plazmoje ir todėl reikšmingai gali sumažėti kortizolio koncentracija kraujo serume. Vartojant vaistinį preparatą po pateikimo į rinką, buvo gauta pranešimų apie kliniškai reikšmingą vaistinio preparato sąveiką pacientams, kurie vartojo į nosį vartojamo arba įkvepiamo flutikazono propionato bei ritonaviro, dėl ko pasireiškė sisteminis kortikosteroidų poveikis. Tikėtina, kad kartu taikomas gydymas kitais CYP3A4 inhibitoriais, įskaitant vaistinius preparatus, kurių sudėtyje yra kobicistato, padidins sisteminio nepageidaujamo poveikio riziką. Tokio derinio turi būti vengiama, išskyrus atvejus, kai jo teikiama nauda viršija padidėjusią kortikosteroidų sisteminio nepageidaujamo poveikio riziką – tokiais atvejais pacientai turi būti stebimi dėl sisteminio kortikosteroidų nepageidaujamo poveikio.

Tyrimais nustatyta, kad kiti citochromo P450 3A4 inhibitoriai sukelia nereikšmingą (eritromicinas) ir nedidelį (ketokonazolas) flutikazono propionato sisteminės ekspozicijos padidėjimą be pastebimo kortizolio koncentracijos kraujo serume sumažėjimo. Nepaisant to, reikia imtis atsargumo priemonių, kai kartu skiriama stiprių citochromo P450 3A4 inhibitorių (pvz., ketokonazolo), nes gali padidėti flutikazono propionato sisteminė ekspozicija.

Azelastino hidrochloridas
Specifinių sąveikos tyrimų su azelastino hidrochlorido nosies purškalu neatlikta. Buvo atlikti sąveikos tyrimai vartojant per burną dideles šio vaistinio preparato dozes. Vis dėlto jie nėra reikšmingi vertinant nosies purškalo, kurio sudėtyje yra azelastino, poveikį, nes rekomenduojamos vartojamo į nosį vaistinio preparato dozės sukelia daug mažesnę sisteminę ekspoziciją. Vis dėlto, reikia laikytis saugumo priemonių skiriant azelastino hidrochlorido pacientams, kurie tuo pačiu metu vartoja raminamųjų arba centrinę nervų sistemą veikiančių vaistinių preparatų, nes gali sustiprėti raminamasis poveikis. Alkoholis taip pat gali sustiprinti šį poveikį (žr. 4.7 skyrių).

4.6	Vaisingumas, nėštumo ir žindymo laikotarpis

Vaisingumas
Duomenų apie vaisingumą yra nedaug (žr. 5.3 skyrių).

Nėštumas
Duomenų apie azelastino hidrochlorido ir flutikazono propionato vartojimą nėštumo metu nėra arba jų nepakanka. Todėl Rynovex nosies purškalą nėštumo metu galima vartoti tik tada, jeigu galima nauda pateisina galimą riziką vaisiui (žr. 5.3 skyrių).

Žindymas
Nežinoma, ar azelastino hidrochlorido ir (ar) metabolitų arba flutikazono propionato ir (ar) metabolitų išsiskiria į gydomų moterų pieną. Rynovex nosies purškalo žindyvėms galima vartoti tik tada, jeigu galima nauda pateisina galimą riziką žindomam naujagimiui arba kūdikiui.

4.7	Poveikis gebėjimui vairuoti ir valdyti mechanizmus

Rynovex nosies purškalas gebėjimo vairuoti ir valdyti mechanizmus neveikia arba veikia nereikšmingai.

Pavieniais atvejais vartojant Rynovex nosies purškalą gali pasireikšti nuovargis, išsekimas, svaigulys ar silpnumas, tačiau šiuos simptomus taip pat gali sukelti liga. Šiais atvejais gali būti sutrikdytas gebėjimas vairuoti ir valdyti mechanizmus. Alkoholis gali šį poveikį sustiprinti.

4.8	Nepageidaujamas poveikis

Dažniausiai pavartojus vaistinio preparato gali pasireikšti disgeuzija – burnoje jaučiamas specifinis nemalonus vaistinio preparato skonis (dažnai šis reiškinys yra susijęs su netinkamu vartojimo būdu, kai vaistinio preparato vartojimo metu galva pernelyg atlošiama atgal).

Toliau pateikiamos nepageidaujamos reakcijos suskirstytos pagal organų sistemų klases ir dažnį. Dažnis apibūdinamas taip:
	Labai dažnas
	(≥ 1/10)

	Dažnas
	(nuo ≥ 1/100 iki < 1/10)

	Nedažnas
	(nuo ≥ 1/1 000 iki < 1/100)

	Retas
	(nuo ≥ 1/10 000 iki < 1/1 000)

	Labai retas
	(< 1/10 000)

	Dažnis nežinomas
	(negali būti apskaičiuotas pagal turimus duomenis)



	Dažnis


Organų sistemų klasė

	Labai dažnas
	Dažnas
	Nedažnas
	Retas
	Labai retas
	Dažnis nežinomas

	Imuninės sistemos sutrikimai
	
	
	
	
	Padidėjęs jautrumas, įskaitant anafilaksines reakcijas, angioneurozinę edemą (veido arba liežuvio edemą ir odos išbėrimą), bronchų spazmą
	

	Nervų sistemos sutrikimai
	
	Galvos skausmas, disgeuzija (nemalonaus skonio pojūtis burnoje), nemalonus kvapas
	
	
	Svaigulys, somnolencija (snaudulys, mieguistumas)
	

	Akių sutrikimai*
	
	
	
	
	Glaukoma, padidėjęs akispūdis, katarakta
	Miglotas matymas (taip pat žr. 4.4 skyrių)

	Kvėpavimo sistemos, krūtinės ląstos ir tarpuplaučio sutrikimai
	Kraujavimas iš nosies
	
	Diskomfortas nosyje (įskaitant nosies sudirginimą, dilgčiojimą, niežėjimą), čiaudulys, nosies sausumas, kosulys, ryklės sausumas, ryklės sudirginimas
	
	Nosies pertvaros perforacija**, gleivinės erozija
	Nosies opos

	Virškinimo trakto sutrikimai
	
	
	
	Burnos sausumas
	Pykinimas
	

	Odos ir poodinio audinio sutrikimai
	
	
	
	
	Išbėrimas, niežėjimas, dilgėlinė
	

	Bendrieji sutrikimai ir vartojimo vietos pažeidimai
	
	
	
	
	Nuovargis (išsekimas), silpnumas (žr. 4.7 skyrių)
	


*	Gauta nedaug savanoriškų pranešimų po ilgalaikio gydymo vartojamu į nosį flutikazono propionatu.
**	Vartojant į nosį kortikosteroidų, gauta pranešimų apie nosies pertvaros perforaciją.

Gali pasireikšti kai kurių vartojamų į nosį kortikosteroidų sisteminis poveikis, ypač kai ilgai vartojamos didelės dozės (žr. 4.4 skyrių).

Gauta pranešimų apie augimo sulėtėjimą vaikams, kuriems vartoti į nosį buvo skiriama kortikosteroidų. Augimo sulėtėjimas taip pat gali pasireikšti ir paaugliams (žr. 4.4 skyrių).

Retais atvejais pasireiškė osteoporozė, kai ilgą laiką buvo skiriama vartojamų į nosį gliukokortikoidų.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Vaistinio preparato vartojant į nosį, perdozavimo reakcijų nesitikima.

Pacientų pranešimų apie ūminį arba lėtinį perdozavimą, vartojant į nosį flutikazono propionato nėra.

Sveikiems savanoriams skyrus 2 miligramus vartojamo į nosį flutikazono propionato (ši dozė 10 kartų didesnė, nei rekomenduojama paros dozė) du kartus per parą septynias paras, poveikio pagumburio-hipofizės-antinksčių (PHA) ašies funkcijai nenustatyta.

Gali pasireikšti laikinas antinksčių funkcijos slopinimas, jei ilgą laiką yra skiriamos didesnės nei rekomenduojamos dozės.
Tokiems pacientams gydymą Rynovex nosies purškalu reikia tęsti tokiomis dozėmis, kurių pakaktų simptomams kontroliuoti; antinksčių funkcija atsistato per keletą dienų ir tuo galima įsitikinti nustatant kortizolio koncentraciją kraujo plazmoje.

Remiantis tyrimų su gyvūnais duomenimis, azelastino hidrochlorido perdozavimas, atsitiktinai pavartojus vaistinio preparato per burną, gali sukelti centrinės nervų sistemos sutrikimų (įskaitant snaudulį, sumišimą, komą, tachikardiją ir hipotenziją).

Šių sutrikimų gydymas turi būti simptominis. Atsižvelgiant į prarytą vaistinio preparato kiekį, rekomenduojama išplauti skrandį. Priešnuodžio nėra.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – dekongestantai ir kiti vietiniai į nosį vartojami vaistiniai preparatai, kortikosteroidai / flutikazonas, deriniai, ATC kodas – R01AD58.

Veikimo mechanizmas ir farmakodinaminis poveikis
Rynovex nosies purškalo sudėtyje yra azelastino hidrochlorido ir flutikazono propionato, kurių veikimo mechanizmai yra skirtingi ir kurie pasižymi sinergistiniu poveikiu lengvinant alerginio rinito ir rinokonjunktyvito simptomus.

Flutikazono propionatas
Flutikazono propionatas – tai sintetinis kortikosteroidas, kurio sudėtyje yra trys fluoro atomai ir kuriam yra būdingas labai didelis afinitetas gliukokortikoidų receptoriams ir kuris pasižymi stipriu priešuždegiminiu poveikiu, t. y. mėginiuose, kuriuose vertinamas prisijungimas prie klonuotų žmogaus gliukokortikoidų receptorių ir genų ekspresija, jis 3‑5 kartus stipresnis / veiksmingesnis nei deksametazonas.

Azelastino hidrochloridas
Azelastinas, ftalazinono darinys, priskiriamas prie stipriai ir ilgai veikiančių priešalerginių junginių, kuriam yra būdingos selektyvios H1-antagonistinės, putliąsias ląsteles stabilizuojančios ir priešuždegiminės savybės In vivo (ikiklinikiniais) ir in vitro tyrimais nustatyta, jog azelastinas slopina cheminių mediatorių, dalyvaujančių ankstyvosiose ir vėlyvosiose alerginėse reakcijose – leukotrienų, histamino, trombocitus aktyvinančio faktoriaus (TAF) ir serotonino, sintezę ar atpalaidavimą.
Alerginių nosies simptomų susilpnėjimas stebimas per 15 minučių nuo pavartojimo.

Azelastino / flutikazono nosies purškalas
4 klinikiniuose tyrimuose, kuriuose dalyvavo suaugusieji bei paaugliai, sergantys alerginiu rinitu, azelastino / flutikazono nosies purškalas, vartotas po vieną įpurškimą į kiekvieną šnervę du kartus per parą, reikšmingai palengvino nosies simptomus (apimančius rinorėją, nosies užburkimą, čiaudulį ir nosies niežėjimą), palyginti su placebu, su atskirai vartojamu azelastino hidrochloridu ir atskirai vartojamu flutikazono propionatu. Visų 4 tyrimų duomenimis, jis reikšmingai palengvino akių simptomus (apimančius niežėjimą, ašarojimą / vandeningų išskyrų tekėjimą iš akių ir akių paraudimą) ir pagerino su liga susijusią pacientų gyvenimo kokybę (taikytas rinokonjunktyvito gyvenimo kokybės klausimynas [angl. Rhinoconjunctivitis Quality of Life Questionnaire, RQLQ]).

Palyginti su rinkoje parduodamu flutikazono propionato nosies purškalu, vartojant azelastino / flutikazono nosies purškalo, žymus simptomų palengvėjimas (50 % lengvesni nosies simptomai) buvo pasiektas reikšmingai anksčiau (3 ir daugiau dienų). Vienerius metus trukusiame tyrime, kuriame dalyvavo pacientai, sergantys lėtiniu nuolatiniu alerginiu rinitu ir nealerginiu / vazomotoriniu rinitu, stipresnis poveikis išliko vartojant azelastino hidrochlorido ir flutikazono propionato nosies purškalo, palyginti su flutikazono propionato nosies purškalu.

Ambrozijos žiedadulkių alergenų ekspozicijos tyrimo kameroje metu pradinis statistiškai reikšmingas nosies simptomų palengvėjimas buvo stebimas po 5 minučių nuo azelastino / flutikazono nosies purškalo pavartojimo (lyginant su placebu). Praėjus 15 minučių po azelastino / flutikazono pavartojimo, 60 % pacientų pranešė apie kliniškai reikšmingą simptomų balo sumažėjimą mažiausiai 30 %.

5.2	Farmakokinetinės savybės

Absorbcija
Po du kartus į kiekvieną šnervę vartojant azelastino / flutikazono nosies purškalo (548 μg azelastino hidrochlorido ir 200 μg flutikazono) didžiausia koncentracija (vidurkis ± standartinis nuokrypis) kraujo plazmoje (Cmax) buvo 194,5 ± 74,4 pg/ml azelastinui ir 10,3 ± 3,9 pg/ml flutikazono propionatui, o vidutinis plotas po koncentracijos kreive (AUC) buvo 4217 ± 2618 pg/ml*val. azelastinui ir 97,7 ± 43,1 pg/ml*val. flutikazonui. Vidutinis laikas, per kurį pasiekiama didžiausia koncentracija (tmax) po vienkartinės dozės pavartojimo, buvo 0,5 valandos azelastinui ir 1,0 valanda flutikazonui.

Flutikazono sisteminė ekspozicija buvo maždaug 50 % didesnė, azelastino / flutikazono nosies purškalą lyginant su kitais rinkoje esančiais flutikazono nosies purškalais. Azelastino / flutikazono nosies purškalas buvo ekvivalentiškas kitiems rinkoje esantiems azelastino nosies purškalams lyginant azelastino sisteminę ekspoziciją. Nebuvo jokių farmakokinetinės azelastino hidrochlorido ir flutikazono propionato sąveikos įrodymų.

Pasiskirstymas
Nusistovėjus pusiausvyrinei koncentracijai, flutikazono propionatas pasižymi dideliu pasiskirstymo tūriu (maždaug 318 litrų). Su plazmos baltymais susijungia 91 %.
Azelastino pasiskirstymo tūris yra didelis, galima manyti, kad azelastinas daugiausia pasiskirsto periferiniuose audiniuose. Su baltymais susijungia 80‑90 % Be to, abi veikliosios medžiagos pasižymi plačiu terapiniu langu. Taigi vaisto išstūmimo reakcijos nėra tikėtinos.

Biotransformacija
Flutikazono propionatas greitai pašalinamas iš sisteminės kraujotakos, daugiausia metabolizmo kepenyse metu, citochromo P450 fermentui CYP3A4 paverčiant jį neaktyviu karboksilo rūgšties metabolitu. Didžioji praryto flutikazono propionato dalis taip pat ekstensyviai metabolizuojama pirmojo prasiskverbimo per kepenis metu. Azelastiną įvairūs CYP izofermentai, daugiausiai CYP3A4, CYP2D6 ir CYP2C19, metabolizuoja į N-desmetilazelastiną.

Eliminacija
Į veną suleidus flutikazono propionato, jo eliminacijos greitis yra tiesinis 250‑1 000 µg dozių intervale, be to, jam būdingas didelis plazmos klirensas (CL = 1,1 l/min.). Didžiausia plazmos koncentracija per 3‑4 valandas sumažėja maždaug 98 %, ir tik maža koncentracija plazmoje lieka pasiekus 7,8 val. galutinį pusinės eliminacijos laiką. Flutikazono propionato inkstų klirensas yra nereikšmingas (< 0,2 %) ir sudaro karboksilo rūgšties metabolitų pavidalu mažiau kaip 5 %. Pagrindinis eliminacijos kelias yra flutikazono propionato ir jo metabolitų išskyrimas į tulžį.
Po vienkartinės azelastino dozės, pusinės eliminacijos iš plazmos laikas yra apie 20‑25 valandos azelastinui ir apie 45 valandos terapiškai aktyviam metabolitui N-desmetilazelastinui.  Daugiausia išskiriama su išmatomis. Ilgalaikis nedidelių suvartotos dozės kiekių išskyrimas su išmatomis leidžia manyti, kad gali vykti tam tikra enterohepatinė cirkuliacija.

5.3	Ikiklinikinių saugumo tyrimų duomenys

Flutikazono propionatas
Bendrosios toksikologijos tyrimų duomenys buvo panašūs kaip ir kitų gliukokortikoidų vartojimo atvejais ir susiję su itin padidėjusiu farmakologiniu aktyvumu. Nėra tikėtina, kad šie duomenys būtų reikšmingi žmonėms, į nosį vartojantiems rekomenduojamas vaistinio preparato dozes, nes tokiu atveju susidaro tik minimali sisteminė ekspozicija. Įprastų genotoksiškumo tyrimų metu genotoksinis flutikazono propionato poveikis nepastebėtas. Taip pat nenustatyta padidėjusio kancerogeniškumo dažnio šio vaistinio preparato įkvepiamųjų dozių dvejus metus skiriant žiurkėms bei pelėms.

Tyrimų su gyvūnais metu pastebėta, kad gliukokortikoidai sukelia įgimtų formavimosi ydų, įskaitant gomurio nesuaugimą ir intrauterinio augimo sulėtėjimą. Vėlgi tikėtina, kad tai nėra reikšminga žmonėms, į nosį vartojantiems rekomenduojamas dozes, nes tokiu atveju sisteminė ekspozicija išlieka minimali (žr. 5.2 skyrių).

Flutikazono propionato poveikio aplinkai rizikos vertinimo tyrimai parodė, kad flutikazono propionatas gali kelti pavojų paviršiniam ir požeminiam vandeniui. (Žr. 6.6 skyrių)


Azelastino hidrochloridas
Azelastino hidrochloridas neturėjo jautrinančio poveikio jūrų kiaulytėms. Azelastino genotoksinio poveikio nenustatyta atliekant tyrimus in vitro ir in vivo, taip pat nenustatyta kancerogeninio poveikio žiurkėms ar pelėms. Paskyrus azelastino žiurkių patinams ir patelėms vartojamų per burną dozių, viršijančių 3 mg/kg per parą, nustatytas su doze susijęs vaisingumo indekso sumažėjimas; lėtinio toksiškumo tyrimų metu nebuvo nustatyta su veikliąja medžiaga susijusių pažeidimų reprodukciniuose patinų ar patelių organuose, tačiau embriotoksinis ir teratogeninis poveikis buvo nustatytas tik paskyrus žiurkių, pelių ir triušių patelėms toksines dozes (pavyzdžiui, įgimtų skeleto formavimosi ydų pastebėta, kai žiurkėms ir pelėms buvo skirtos 68,6 mg/kg paros dozės).

Azelastino / flutikazono nosies purškalas
Kartotinių vartojamų į nosį dozių toksiškumo tyrimų metu, paskyrus azelastino / flutikazono nosies purškalo iki 90 parų laikotarpiui žiurkėms ir 14 parų – šunims, nepasireiškė jokio naujo nepageidaujamo poveikio, kuris nebūtų pasireiškęs tyrimuose, atliktuose su atskirais komponentais.


6.	FARMACINĖ INFORMACIJA

6.1	Pagalbinių medžiagų sąrašas

Dinatrio edetatas
Glicerolis
Mikrokristalinė celiuliozė (E 460)
Karmeliozės natrio druska (E 466)
Polisorbatas 80 (E 433)
Benzalkonio chloridas
Feniletilo alkoholis
Išgrynintas vanduo

6.2	Nesuderinamumas

Duomenys nebūtini.

6.3.	Tinkamumo laikas

3 metai.

Vartojamo vaistinio preparato tinkamumo laikas (po pirmojo pavartojimo): 1 metai.

6.4	Specialios laikymo sąlygos

Negalima šaldyti ar užšaldyti.

6.5	Talpyklės pobūdis ir jos turinys

I tipo gintaro spalvos stiklo buteliukas su pritaikyta purškalo pompa, polipropileno nosies aplikatoriumi (purškikliu), ir nuo dulkių apsaugančiu dangteliu, kuriame yra 23 g suspensijos (mažiausiai 120 spūsnių).

Pakuočių dydžiai:
Vienas 25 ml buteliukas, kuriame yra 23 g suspensijos (mažiausiai 120 spūsnių).
Sudėtinėje pakuotėje yra 3 buteliukai, kurių kiekviename yra 23 g suspensijos (mažiausiai 120 spūsnių).

Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti ir vaistiniam preparatui ruošti

Prieš vartojimą buteliuką švelniai suplakite.

Jeigu iš karto po Rynovex pavartojimo reikia išsišnypšti nosį, dėl aplinkos apsaugos priežasčių naudokite nosines ir išmeskite jas su mišriomis komunalinėmis atliekomis.

Šis vaistinis preparatas gali kelti pavojų aplinkai. (Žr. 5.3 skyrių)


7.	REGISTRUOTOJAS

Adalvo Limited
Malta Life Sciences Park, Building 1, Level 4
Sir Temi Zammit Buildings
San Gwann Industrial Estate
San Gwann, SGN 3000
Malta

8.	REGISTRACIJOS PAŽYMĖJIMO NUMERIS (-IAI)

LT/1/26/6129/001 – N1
LT/1/26/6129/002 – N3


9.	REGISTRAVIMO / PERREGISTRAVIMO DATA

Registravimo data 2026 m. rugpjūčio 17 d.


1. TEKSTO PERŽIŪROS DATA

2026 m. rugpjūčio 17 d.


Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.


























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI



A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

KeVaRo GROUP EOOD
Floor 5, Ulitsa Tsaritsa Eleonora 9 Office 23
Sofia 1618
Bulgarija 

arba

Adalvo Limited
Malta Life Sciences Park, Building 1, Level 4
Sir Temi Zammit Buildings
San Gwann Industrial Estate
San Gwann, SGN 3000 
Malta

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


























III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS


INFORMACIJA ANT IŠORINĖS PAKUOTĖS

IŠORINĖ SUDĖTINĖS PAKUOTĖS KARTONO DĖŽUTĖ – visas / sutrumpintas ES harmonizuotas ženklinimo tekstas (su mėlynuoju langeliu)
[bookmark: _Hlk102656715]

1.	VAISTINIO PREPARATO PAVADINIMAS

[bookmark: _Hlk102656313]Rynovex 137 mikrogramai / 50 mikrogramų / spūsnyje nosies purškalas (suspensija)
azelastino hidrochloridas / flutikazono propionatas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename suspensijos grame yra 1 000 mikrogramų azelastino hidrochlorido ir 365 mikrogramai flutikazono propionato.

Viename spūsnyje (0,14 g) yra 137 mikrogramai azelastino hidrochlorido (atitinka 125 mikrogramus azelastino) ir 50 mikrogramų flutikazono propionato (atitinka 36 mikrogramus flutikazono).


3.	PAGALBINIŲ MEDŽIAGŲ SĄRAŠAS

Dinatrio edetatas, glicerolis, mikrokristalinė celiuliozė, karmeliozės natrio druska, polisorbatas 80, benzalkonio chloridas, feniletilo alkoholis, išgrynintas vanduo.


4.	FARMACINĖ FORMA IR KIEKIS PAKUOTĖJE

Sudėtinėje pakuotėje yra 3 buteliukai, kurių kiekviename yra 23 g suspensijos (mažiausiai 120 spūsnių buteliuke). 


5.	VARTOJIMO METODAS IR BŪDAS (-AI)

Prieš vartojimą švelniai supurtykite.
Prieš vartojimą perskaitykite pakuotės lapelį.

Vartoti į nosį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Stiklo talpyklė. Elgtis atsargiai.


8.	TINKAMUMO LAIKAS

Tinka iki

Po pirmojo atidarymo: vartoti ne ilgiau kaip 1 metus.


9.	SPECIALIOS LAIKYMO SĄLYGOS

Negalima šaldyti ar užšaldyti.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKU TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Adalvo Limited
Malta Life Sciences Park, Building 1, Level 4
Sir Temi Zammit Buildings
San Gwann Industrial Estate
San Gwann, SGN 3000
Malta


12.	REGISTRACIJOS PAŽYMĖJIMO NUMERIS (-IAI) 

LT/1/26/6129/002 


13.	SERIJOS NUMERIS

Serija


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Rynovex nosies purškalas


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:

[bookmark: _Hlk178611926]INFORMACIJA ANT IŠORINĖS PAKUOTĖS

TARPINĖ SUDĖTINĖS PAKUOTĖS KARTONO DĖŽUTĖ – visas / sutrumpintas ES harmonizuotas ženklinimo tekstas (be mėlynojo langelio)


1.	VAISTINIO PREPARATO PAVADINIMAS

Rynovex 137 mikrogramai / 50 mikrogramų / spūsnyje nosies purškalas (suspensija)
azelastino hidrochloridas / flutikazono propionatas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename suspensijos grame yra 1 000 mikrogramų azelastino hidrochlorido ir 365 mikrogramai flutikazono propionato.

Viename spūsnyje (0,14 g) yra 137 mikrogramai azelastino hidrochlorido (atitinka 125 mikrogramus azelastino) ir 50 mikrogramų flutikazono propionato (atitinka 36 mikrogramus flutikazono).


3.	PAGALBINIŲ MEDŽIAGŲ SĄRAŠAS

Dinatrio edetatas, glicerolis, mikrokristalinė celiuliozė, karmeliozės natrio druska, polisorbatas 80, benzalkonio chloridas, feniletilo alkoholis, išgrynintas vanduo.


4.	FARMACINĖ FORMA IR KIEKIS PAKUOTĖJE

1 buteliukas, kuriame yra 23 g nosies purškalo (suspensijos) (mažiausiai 120 spūsnių).

Sudėtinės pakuotės dalis, atskirai neparduodama.


5.	VARTOJIMO METODAS IR BŪDAS (-AI)

Prieš vartojimą švelniai supurtykite.
Prieš vartojimą perskaitykite pakuotės lapelį.

Vartoti į nosį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Stiklo talpyklė. Elgtis atsargiai.


8.	TINKAMUMO LAIKAS

Tinka iki

Po pirmojo atidarymo: vartoti ne ilgiau kaip 1 metus.


9.	SPECIALIOS LAIKYMO SĄLYGOS

Negalima šaldyti ar užšaldyti.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKU TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Adalvo Limited
Malta Life Sciences Park, Building 1, Level 4
Sir Temi Zammit Buildings
San Gwann Industrial Estate
San Gwann, SGN 3000
Malta


12.	REGISTRACIJOS PAŽYMĖJIMO NUMERIS (-IAI) 

LT/1/26/6129/002


13.	SERIJOS NUMERIS

Serija


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Rynovex nosies purškalas


17.	UNIKALUS IDENTIFIKATORIUS – 2D BRŪKŠNINIS KODAS


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS




INFORMACIJA ANT IŠORINĖS PAKUOTĖS

ORIGINALI KARTONO DĖŽUTĖ –visas / sutrumpintas ES harmonizuotas ženklinimo tekstas 


1.	VAISTINIO PREPARATO PAVADINIMAS

Rynovex 137 mikrogramai / 50 mikrogramų / spūsnyje nosies purškalas (suspensija)
azelastino hidrochloridas / flutikazono propionatas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename suspensijos grame yra 1 000 mikrogramų azelastino hidrochlorido ir 365 mikrogramai flutikazono propionato.

Viename spūsnyje (0,14 g) yra 137 mikrogramai azelastino hidrochlorido (atitinka 125 mikrogramus azelastino) ir 50 mikrogramų flutikazono propionato (atitinka 36 mikrogramus flutikazono).


3.	PAGALBINIŲ MEDŽIAGŲ SĄRAŠAS

Dinatrio edetatas, glicerolis, mikrokristalinė celiuliozė, karmeliozės natrio druska, polisorbatas 80, benzalkonio chloridas, feniletilo alkoholis, išgrynintas vanduo.


4.	FARMACINĖ FORMA IR KIEKIS PAKUOTĖJE

1 buteliukas, kuriame yra 23 g nosies purškalo (suspensijos) (mažiausiai 120 spūsnių).


5.	VARTOJIMO METODAS IR BŪDAS (-AI)

Prieš vartojimą švelniai supurtykite.
Prieš vartojimą perskaitykite pakuotės lapelį.

Vartoti į nosį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Stiklo talpyklė. Elgtis atsargiai.


8.	TINKAMUMO LAIKAS

Tinka iki

Po pirmojo atidarymo: vartoti ne ilgiau kaip 1 metus.


9.	SPECIALIOS LAIKYMO SĄLYGOS

Negalima šaldyti ar užšaldyti.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKU TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Adalvo Limited
Malta Life Sciences Park, Building 1, Level 4
Sir Temi Zammit Buildings
San Gwann Industrial Estate 
San Gwann, SGN 3000
Malta


12.	REGISTRACIJOS PAŽYMĖJIMO NUMERIS (-IAI) 

LT/1/26/6129/001 


13.	SERIJOS NUMERIS

Serija


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Rynovex nosies purškalas


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:

MINIMALI INFORMACIJA ANT MAŽŲ VIDINIŲ PAKUOČIŲ

PURŠKIAMOJO BUTELIUKO ETIKETĖ (25 ml = 23 g suspensijos buteliukui) –visas / sutrumpintas ES harmonizuotas ženklinimo tekstas


1.	VAISTINIO PREPARATO PAVADINIMAS IR VARTOJIMO BŪDAS (-AI)

Rynovex 137 mikrogramai / 50 mikrogramų / spūsnyje nosies purškalas (suspensija)
azelastino hidrochloridas / flutikazono propionatas


2.	VARTOJIMO METODAS

Prieš vartojimą švelniai supurtykite.
Negalima šaldyti ar užšaldyti.

Vartoti į nosį.


3.	TINKAMUMO LAIKAS

EXP

Po pirmojo atidarymo: vartoti ne ilgiau kaip 1 metus.


4.	SERIJOS NUMERIS

Lot


5.	KIEKIS (MASĖ, TŪRIS ARBA VIENETAI)

23 g suspensijos (mažiausiai 120 spūsnių) 


6.	KITA

Taip pat sudėtyje yra benzalkonio chlorido ir feniletilo alkoholio. Daugiau informacijos žr. pakuotės lapelyje.



























B. PAKUOTĖS LAPELIS

Pakuotės lapelis: informacija vartotojui

Rynovex 137 mikrogramai / 50 mikrogramų spūsnyje nosies purškalas (suspensija) 
azelastino hidrochloridas / flutikazono propionatas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
- 	Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Žr. 4 skyrių.

Apie ką rašoma šiame lapelyje?

1.	Kas yra Rynovex nosies purškalas ir kam jis vartojamas
2.	Kas žinotina prieš vartojant Rynovex nosies purškalą
3.	Kaip vartoti Rynovex nosies purškalą
4.	Galimas šalutinis poveikis
5.	Kaip laikyti Rynovex nosies purškalą
6.	Pakuotės turinys ir kita informacija


1.	Kas yra Rynovex nosies purškalas ir kam jis vartojamas

Rynovex nosies purškalo sudėtyje yra dvi veikliosios medžiagos – azelastino hidrochloridas ir flutikazono propionatas.
•	Azelastino hidrochloridas priklauso vaistų, vadinamų antihistamininiais, grupei. Antihistamininiai vaistai apsaugo nuo tokių medžiagų kaip histaminas poveikio: šias medžiagas gamina organizmas esant alerginei reakcijai, todėl antihistamininiai vaistai susilpnina alerginio rinito simptomus.
•	Flutikazono propionatas priklauso vaistų, vadinamų kortikosteroidais, grupei. Šie vaistai slopina uždegimą.

Kas yra Rynovex nosies purškalas skirtas vidutinio sunkumo ar sunkaus sezoninio ir nuolatinio alerginio rinito simptomams palengvinti suaugusiesiems ir 12 metų bei vyresniems vaikams, kai manoma, kad pavienių antihistamininių vaistų ar kortikosteroidų vartojimo į nosį poveikis nepakankamas.

Sezoninis ir nuolatinis alerginis rinitas yra alerginė reakcija į tokias medžiagas kaip žiedadulkės (šienligė), naminės erkės, pelėsiai, dulkės ar naminiai gyvūnai.

Rynovex nosies purškalas susilpnina alergijos simptomus, pavyzdžiui, vandeningas išskyras iš nosies, užnosinio varvėjimo sindromą, čiaudėjimą, niežtinčią ar užburkusią nosį.


2.	Kas žinotina prieš vartojant Rynovex nosies purškalą

Rynovex nosies purškalą vartoti draudžiama:

• jeigu yra alergija azelastino hidrochloridui arba flutikazono propionatui, arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Rynovex nosies purškalą, jeigu:
•	Jums neseniai buvo atlikta nosies arba burnos operacija;
•	Jums yra nosies infekcija. Nosies oro takų infekcijos turi būti gydomos priešbakteriniais ar priešgrybeliniais vaistais. Jeigu Jums paskirtas nosies infekcijos gydymas, Jūs galite toliau vartoti Rynovex nosies purškalą alergijos gydymui;
•	sergate tuberkulioze ar yra negydyta infekcija;
•	yra regėjimo pokyčių, buvo padidėjęs akispūdis ar Jums nustatyta glaukoma ir (arba) katarakta. Šiais atvejais gydytojas atidžiai Jus stebės, kol Jūs vartosite Rynovex nosies purškalą;
•	sutrikusi antinksčių veikla. Turi būti atsargiai pereita nuo gydymo sisteminiais steroidais prie gydymo Rynovex nosies purškalu;
•	sergate sunkia kepenų liga. Šiuo atveju padidėja sisteminio nepageidaujamo poveikio rizika.
Šiais atvejais gydytojas nuspręs, ar galima gydyti Rynovex nosies purškalu.

Svarbu vartoti šį vaistą kaip nurodyta 3 skyriuje arba kaip nurodė gydytojas. Gydymas didesnėmis nei rekomenduojama į nosį vartojamų kortikosteroidų dozėmis gali sutrikdyti antinksčių funkciją, dėl ko gali pradėti kristi svoris, atsirasti nuovargis, raumenų silpnumas, sumažėti cukraus kiekis kraujyje, padidėti potraukis druskai, sąnarių skausmas, depresija, patamsėti oda. Stresinių periodų arba planinės chirurginės operacijos metu gydytojas gali rekomenduoti gydymą kitu vaistu.

Antinksčių funkcijos slopinimui išvengti gydytojas patars vartoti mažiausią dozę, kuria galima palaikyti efektyvią rinito simptomų kontrolę.

Vartojant kortikosteroidus į nosį (tokius, kaip Rynovex nosies purškalas) ilgai gali sulėtėti vaikų ir paauglių augimas. Jūsų vaiko ūgį gydytojas reguliariai tikrins ir įsitikins, kad jis vartoja mažiausią veiksmingą vaisto dozę.

Jeigu pradėtumėte matyti lyg pro miglą arba jums pasireikštų kiti regėjimo sutrikimai, kreipkitės į savo gydytoją.

Jeigu nesate tikri, ar anksčiau minėti įspėjimai jums tinka, prieš pradėdami vartoti Rynovex nosies purškalą, pasitarkite su gydytoju arba vaistininku.

Vaikams
Šio vaisto nerekomenduojama vartoti jaunesniems kaip 12 metų vaikams.

Kiti vaistai ir Rynovex nosies purškalas
Jeigu vartojate ar neseniai vartojote kitų vaistų, įskaitant nereceptinius vaistus, arba dėl to nesate tikri, apie tai pasakykite gydytojui ar vaistininkui.

Vartojant kai kurių vaistų, gali sustiprėti Rynovex nosies purškalo poveikis ir, jeigu Jūs vartojate tų vaistų (įskaitant kai kuriuos vaistus nuo ŽIV: ritonavirą, kobicistatą ir vaistus grybelinei infekcijai gydyti, tokius kaip ketokonazolas), gydytojas gali pageidauti atidžiai stebėti Jūsų būklę.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama Rynovex nosies purškalą pasitarkite su gydytoju arba vaistininku.

Vairavimas ir mechanizmų valdymas
Rynovex nosies purškalas gebėjimo vairuoti ir valdyti mechanizmus neveikia arba veikia nereikšmingai.
Labai retai galite pajusti nuovargį arba svaigulį dėl savo ligos arba dėl Rynovex nosies purškalo poveikio.  Šiais atvejais nevairuokite ir nevaldykite mechanizmų. Žinokite, kad alkoholio vartojimas šį poveikį gali sustiprinti.

Rynovex nosies purškalo sudėtyje yra benzalkonio chlorido
Kiekviename šio vaisto išpurškime yra 14 mikrogramų (0,014 mg) benzalkonio chlorido ir 0,343 mg feniletilo alkoholio. Benzalkonio chloridas gali sukelti sudirginimą ar patinimą nosies viduje, ypač jei vartojamas ilgai. Pasakykite gydytojui arba vaistininkui, jeigu jaučiate diskomfortą, vartodami purškalą.


3.	Kaip vartoti Rynovex nosies purškalą

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Norint pasiekti visapusišką gydymo poveikį, labai svarbu Rynovex nosies purškalą vartoti reguliariai.

Reikia saugotis, kad vaisto nepatektų į akis.

Suaugusiesiems ir paaugliams (12 metų ir vyresniems)
•	Rekomenduojama dozė yra po vieną išpurškimą į kiekvieną šnervę ryte ir vakare.

Jaunesniems kaip 12 metų vaikams
•	Šio vaisto nerekomenduojama vartoti jaunesniems kaip 12 metų vaikams.

Vartojimas pacientams, kurių inkstų ir kepenų funkcija sutrikusi
•	Duomenų apie vaisto vartojimą pacientams, kurių inkstų ir kepenų funkcija sutrikusi nėra.

Vartojimo metodas
Vartoti į nosį.

Atidžiai perskaitykite toliau pateikiamą instrukciją ir vartokite tik taip, kaip nurodyta.

VARTOJIMO INSTRUKCIJA

Purškalo paruošimas
1.	Prieš vartojimą buteliuką apie 5 sekundes pakratykite, kreipdami aukštyn ir žemyn, tada nuimkite apsauginį dangtelį (žr. 1 pav.).
1 pav.[image: The image shows a clear, empty glass vial with a pointed, empty tube protruding from the top, illustrating a simple, sterile, medical or laboratory setup.

AI-generated content may be incorrect.]

2.	Prieš nosies purškalą vartojant pirmą kartą, reikia pripildyti pompą, papurškiant purškalo į orą.
3.	Užpildykite pompą, uždėdami du pirštus po vieną iš abiejų purškalo pompos pusių, o nykštį – ant buteliuko dugno.
4.	Pompą paspauskite žemyn ir atleiskite 6 kartus, kol pasirodys smulki dulksna (žr. 2 pav.).
5.	Dabar pompa pripildyta ir paruošta naudoti.
2 pav.[image: A hand is shown demonstrating how to fill a syringe with liquid.

AI-generated content may be incorrect.]

6.	Jeigu nosies purškalo nevartojote ilgiau kaip 7 dienas, pompą reikia pripildyti pakartotinai.

Purškalo vartojimas
1.	Prieš vartojimą buteliuką apie 5 sekundes pakratykite, kreipdami aukštyn ir žemyn, tada nuimkite apsauginį dangtelį (žr. 1 pav.).
2.	Išsišnypškite nosį, kad šnervės taptų švarios.
3.	Galvą palenkite žemyn, kojų pirštų link. Galvos neatloškite.
4.	Vertikaliai laikydami buteliuką, atsargiai įkiškite purškalo galą į vieną šnervę.
5.	Kitą šnervę užspauskite pirštu, greitai vieną kartą paspauskite purkštuvą ir švelniai tuo pačiu metu įkvėpkite per nosį (žr. 3 pav.).
6.	Iškvėpkite per burną.

3 pav.[image: A hand is demonstrating how to administer a vaccine using a syringe.

AI-generated content may be incorrect.]

7.	Pakartokite tą patį su kita šnerve.
8.	Švelniai įkvėpkite ir neužverskite galvos atgal. Tokiu būdu apsisaugosite nuo vaisto patekimo į ryklę ir nemalonaus skonio burnoje (žr. 4 pav.).
[image: The image shows a clear, empty plastic bottle with a cap and a downward arrow indicating the cap is being removed.

AI-generated content may be incorrect.]
4 pav.

9.	Po kiekvieno vaisto pavartojimo, nuvalykite purškalo antgalį švaria servetėle arba nosine ir uždėkite apsauginį dangtelį.
10.	Nepradurkite antgalio, jeigu purkštuvas neveikia. Išvalykite purškiklį vandeniu.

Svarbu, kad vaistą vartotumėte tiksliai taip, kaip nurodė gydytojas. Turėtumėte vartoti tik tokią dozę, kokią rekomendavo gydytojas.

Gydymo trukmė
Rynovex nosies purškalas tinka ilgalaikiam vartojimui. Gydymą reikia tęsti tol, kol yra alergijos simptomų.

Ką daryti pavartojus per didelę Rynovex nosies purškalo dozę?
Jeigu į nosį papurškėte per daug šio vaisto, greičiausiai tai jums nesukels jokių sveikatos sutrikimų. Jei dėl to nerimaujate arba ilgą laiką vartojote didesnes dozes negu rekomenduojama, kreipkitės į gydytoją. Jeigu kas nors, ypač vaikas, atsitiktinai nurijo Rynovex nosies purškalo, kiek galima greičiau kreipkitės į gydytoją ar artimiausios ligoninės priėmimo skyrių.

Pamiršus pavartoti Rynovex nosies purškalą
Pavartokite nosies purškalą iškart tik prisiminę. Negalima vartoti dvigubos dozės norint kompensuoti praleistą dozę.

Nustojus vartoti Rynovex nosies purškalą
Nenustokite vartoti Rynovex nosies purškalo nepasitarę su gydytoju, nes dėl to gydymas gali būti nesėkmingas.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai dažnas šalutinis poveikis (gali pasireikšti ne rečiau kaip 1 iš 10 asmenų):
•	kraujavimas iš nosies.

Dažnas šalutinis poveikis (gali pasireikšti rečiau kaip 1 iš 10 asmenų):
•	galvos skausmas;
•	kartus skonis burnoje, ypač jei atlošiate galvą atgal, purkšdami vaisto į nosį. Šis skonis turi išnykti, jeigu praėjus kelioms minutėms nuo vaisto pavartojimo išgersite kokio nors nealkoholinio gėrimo;
•	nemalonus kvapas.

Nedažnas šalutinis poveikis (gali pasireikšti rečiau kaip 1 iš 100 asmenų):
•	silpnas nosies vidaus sudirginimas. Dėl to gali būti juntamas silpnas dilgčiojimas, niežėjimas arba čiaudulys;
•	nosies sausumas, kosulys, ryklės sausumas ar ryklės sudirginimas.

Retas šalutinis poveikis (gali pasireikšti rečiau kaip 1 iš 1 000 asmenų):
•	burnos sausumas.

Labai retas šalutinis poveikis (gali pasireikšti rečiau kaip 1 iš 10 000 asmenų):
•	svaigulys ar mieguistumas;
•	katarakta, glaukoma arba padidėjęs vidinis akių spaudimas, dėl kurių regėjimas gali susilpnėti ir (arba) akys parausti bei būti skausmingos. Šis šalutinis poveikis pasireiškė ilgai gydant nosies purškalais, kurių sudėtyje yra flutikazono propionato;
•	nosies odos ir gleivinės pažeidimas;
•	pykinimas, nuovargis, išsekimas ar silpnumas;
•	išbėrimas, odos niežėjimas arba raudonos, iškilusios niežtinčios pūkšlės (odos pakilimai);
•	bronchų spazmas (plaučių oro takų susiaurėjimas).

Nedelsdami kreipkitės į gydytoją ar važiuokite į ligoninę, jeigu Jums pasireiškia šie simptomai:
•	veido, lūpų, liežuvio ar ryklės patinimas, dėl kurio gali būti sunku ryti / kvėpuoti ir staigus odos bėrimas. Tai gali būti sunkios alerginės reakcijos požymiai. Atkreipkite dėmesį: šios reakcijos labai retos.

Šalutinis poveikis, kurio dažnis nežinomas (negali būti apskaičiuotas pagal turimus duomenis)
•	miglotas matymas;
•	opos nosyje.

Vartojant vaistą didelėmis dozėmis ilgesnį laiką, gali pasireikšti sisteminis šalutinis poveikis (šalutinis poveikis, veikiantis visą kūną).  Šis poveikis daug rečiau pasireiškia vartojant kortikosteroidus nosies purškalo pavidalu, palyginti su kortikosteroidų vartojimu per burną. Šis poveikis kiekvienam pacientui gali būti kitoks, taip pat gali skirtis vartojant skirtingus kortikosteroidų preparatus (žr. 2 skyrių).

Į nosį vartojami kortikosteroidai gali paveikti normalią hormonų gamybą organizme, ypač juos vartojant ilgą laiką ir didelėmis dozėmis. Šis šalutinis poveikis gali sulėtinti vaikų ir paauglių augimą.

Retais atvejais, kai į nosį vartojami kortikosteroidai buvo ilgai vartojami, buvo pastebėtas kaulų tankio sumažėjimas (osteoporozė).

Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Rynovex nosies purškalą

Šį vaistą laikykite vaikams nepastebimoje ir nepasiekiamoje vietoje.
Ant buteliuko etiketės po „EXP“ ir išorinės dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Negalima šaldyti ar užšaldyti.
Tinkamumo laikas, atidarius pirmą kartą: išmeskite nesuvartotą vaistą praėjus 1 metams nuo nosies purškalo pirmojo atidarymo.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Jeigu iš karto po Rynovex pavartojimo reikia išsišnypšti nosį, dėl aplinkos apsaugos priežasčių naudokite nosines ir išmeskite jas su mišriomis komunalinėmis atliekomis.


6.	Pakuotės turinys ir kita informacija

Rynovex nosies purškalo sudėtis 
Veikliosios medžiagos yra azelastino hidrochloridas ir flutikazono propionatas.

Kiekviename suspensijos grame yra 1 000 mikrogramų azelastino hidrochlorido ir 365 mikrogramai flutikazono propionato.

Kiekviename įpurškime (0,14 g) yra 137 mikrogramai azelastino hidrochlorido (= 125 mikrogramai azelastino) ir 50 mikrogramų flutikazono propionato (= 36 mikrogramai flutikazono).

Pagalbinės medžiagos yra dinatrio edetatas, glicerolis, mikrokristalinė celiuliozė (E 460), karmeliozės natrio druska (E 466), polisorbatas 80 (E 433), benzalkonio chloridas (žr. 2 skyrių „Rynovex nosies purškalo sudėtyje yra benzalkonio chlorido“), feniletilo alkoholis ir išgrynintas vanduo.

Rynovex nosies purškalo išvaizda ir kiekis pakuotėje
Rynovex nosies purškalas yra balta, homogeniška suspensija.
Rynovex nosies purškalas tiekiamas gintaro spalvos 1 tipo stiklo buteliuke su pritaikyta purškalo pompa, aplikatoriumi ir apsauginiu dangteliu.

Buteliuke yra 23 g nosies purškalo (suspensijos) (mažiausiai 120 spūsnių).

Rynovex nosies purškalas tiekiamas 25 ml buteliuke, kuriame yra 23 g suspensijos arba sudėtinėje pakuotėje, kurioje yra 3 buteliukai, kurių kiekviename yra 23 g suspensijos.

Gali būti tiekiamos ne visų dydžių pakuotės.

Registruotojas ir gamintojas 

Registruotojas 
Adalvo Limited
Malta Life Sciences Park, Building 1, Level 4
Sir Temi Zammit Buildings
San Gwann Industrial Estate 
San Gwann, SGN 3000
Malta

Gamintojas
KeVaRo GROUP EOOD
Floor 5, Ulitsa Tsaritsa Eleonora 9 Office 23
Sofia 1618
Bulgarija 

arba

Adalvo Limited
Malta Life Sciences Park, Building 1, Level 4
Sir Temi Zammit Buildings
San Gwann Industrial Estate
San Gwann, SGN 3000 
Malta 


Šis vaistas Europos ekonominės erdvės valstybėse narėse registruotas tokiais pavadinimais:
Suomija:	Rynovex 125 mikrogrammaa + 50 mikrogrammaa/annos nenäsumute, suspensio
Lietuva:	Rynovex 137 mikrogramai/50 mikrogramų/spūsnyje nosies purškalas (suspensija)

Šis pakuotės lapelis paskutinį kartą peržiūrėtas 2026-08-17. 

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

